OzLabs/hebrew-wiki-articles huggingface dataset:
יחסי טג'יקיסטן–קירגיזסטן

יחסי טג'יקיסטן–קירגיזסטן הם היחסים הדיפלומטיים הדו-צדדיים בין רפובליקת טג'יקיסטן לרפובליקה הקירגיזית. שתי המדינות חולקות גבול באורך 984 ק״מ, המתחיל בנקודת הגבול המשולשת עם אוזבקיסטן ומגיע עד לנקודת הגבול המשולשת עם סין. בנוסף לכך מצויות שלש מובלעות השייכות לקירגיזסטן אך מצויות כל כולן כמובלעת בתוך השטח הטג'יקי.

היחסים בין המדינות נעשו מתוחים בשנות האלפיים כאשר פליטים ולוחמים אנטי-ממשלתיים בטג'יקיסטן חצו לקירגיזסטן מספר פעמים, ואף לקחו בני ערובה.

==היסטוריה==
במהלך מלחמת האזרחים בטג'יקיסטן (1992 - 1997), קירגיזסטן ניסתה לסייע בתיווך הסכם שלום בין הכוחות הטג'יקיים היריבים במלחמת האזרחים באוקטובר 1992, אך ללא הצלחה. במהלך המלחמה קירגיסטן צידדה בכוחות הממשל הטג'יקי, לצד רוסיה, קזחסטן ואוזבקיסטן.

הסיכון הגדול יותר לקירגיזסטן מטג'יקיסטן הוא ערעור היציבות הכללי שמלחמת האזרחים הממושכת הביאה לאזור. בפרט, כביש חורוג-אוש, הפך לצינור מרכזי של סחורות מכל הסוגים, כולל נשק וסמים. ישיבה של ראשי זרוע הביטחון ממדינות טג'יקיסטן, קירגיזסטן, קזחסטן, ואוזבקיסטן, שנערכה באביב 1995, הגיעה למסקנה כי התנאים האתניים, החברתיים, והכלכליים באוש היו יותר ויותר דומים לאלה שהיו בטג'יקיסטן בסוף שנות ה-80, ובכך זיהה את ההידבקות של חוסר היציבות של טג'יקיסטן.

=== הסכסוך בין המדינות ===
ב-28 באפריל 2021, פרץ עימות גבול בין שתי המדינות שהביא ללמעלה מ-40 הרוגים וכ-30,000 עקורים בצד הקירגיזי. הסיבה להתנגשויות אינה ברורה, כאשר קיימת סברה שהיא נוגעת למחלוקת על מקורות מים. עימותי גבול התרחשו גם ב-27 בינואר 2022, אשר הסתיימו בשני אזרחים הרוגים.

ב-14 בספטמבר 2022, החלו התכתשויות נוספות בגבול בין שתי המדינות וגבו את חייהם של כ-100 בני אדם. העימותים החלו כשחיילי משמר הגבול של קירגיסטן האשימו את החיילים בצד השני בהשתלטות על עמדות בחלק של הגבול שאינו מסומן. טג'יקיסטן מצידה האשימה את קירגיסטן בהפגזות כפרים באמצעות נשק כבד, והכניסה כוחות לאחד הכפרים הקירגיזיים בקרבת הגבול. לאחר מספר ניסיונות להגיע להפסקת אש, הכוחות שבו להילחם ב-17 בספטמבר. בעקבות העימות, הכריזה קירגיזסטן על מצב חירום במחוז באטקן, הסמוך לגבול טג'יקיסטן. ב-19 בספטמבר חתמו הצדדים על פרוטוקול הסכם שלום.

הסכסוך בין שתי המדינות עומד בסתירה ישירה לכך ששתיהן חברות בברית צבאית, ארגון האמנה לביטחון משותף (CSTO). ארגון זה הוקם על ידי רוסיה כמעין ברית נגדית לנאט"ו.

== ראו גם ==
* יחסי אוזבקיסטן–טג'יקיסטן
* יחסי אוזבקיסטן–קירגיזסטן
* עימותי טג'יקיסטן–קירגיזסטן (2022)

==קישורים חיצוניים==

== הערות שוליים ==
רילמי C3

רילמי C3 (באנגלית: Realme C3) הוא טלפון חכם מבוסס אנדרואיד, המיוצר על ידי חברת רילמי. המכשיר הוכרז בהודו ב-6 בפברואר 2020, וב-19 בפברואר 2020 בשאר העולם.

== מפרט ==
=== חומרה ===
המכשיר מצויד במסך בגודל 6.5 אינץ' ברזולוציית 1600×720 פיקסלים, ביחס רוחב-גובה של 20:9. המסך מסוג "קורינג גורילה גלאס 3".

המכשיר מופעל על ידי מעבד בעל שמונה ליבות, כאשר 2 מהן פועלות בתדר עבודה של 2.0 ג'יגה הרץ, וה-6 הנותרות פועלות בתדר עבודה של 1.7 ג'יגה הרץ. במכשיר ישנה מערכת על שבב מדגם Helio G70 מתוצרת מדיאטק עם תהליך 12 ננומטר. למכשיר אחסון הפנימי בנפח 32 או 64 ג'יגה בייט וזיכרון RAM בנפח 2 או 3 או 4 ג'יגה בייט. המכשיר מופעל על ידי סוללת ליתיום-יון, בקיבולת 5,000 מיליאמפר-שעה, שאינה ניתנת להסרה.

==== מצלמה ====
המכשיר מצויד במערך בעל שלושה מצלמות אחוריות, ומצלמה אחת קדמית, הכולל: חיישן הראשי ברזולוציה 12 מגה פיקסל, התומך ב-("פוקוס אוטומטי"); חיישן משני לצילום מאקרו ברזולוציה 2 מגה פיקסל; חיישן לאיסוף עומק ברזולוציה 2 מגה פיקסל; במכשיר ישנה מצלמה קדמית לצילום סלפי ברזולוציה 5 מגה פיקסל.

=== תוכנה ===
המכשיר הושק כשמותקנת עליו מערכת ההפעלה אנדרואיד 10 רילמי UI1.

== קישורים חיצוניים ==

* 

== הערות שוליים ==

קטגוריה:מכשירים שהושקו ב-2020
קטגוריה:טלפונים סלולריים של רילמי
יש לי הכול

יש לי הכול הוא סינגל שהוקלט על ידי הזמרת-יוצרת הישראלית שירי מימון. השיר יצא לאור ב-6 בספטמבר 2017, כסינגל הרביעי מתוך אלבומה החמישי של מימון, "נשימה", על ידי חברת התקליטים הליקון.

==רקע וכתיבה==

השיר נכתב על ידי המשורר והפזמונאי נעם חורב, והולחן על ידי אלנתן שלום.

הסינגל סוקר על ידי יוסי חרסונסקי, אשר העניק לו ציון של שלושה כוכבי זהב מתוך חמישה.<ref></ref>

בסמוך לצאתו כסינגל, עלה השיר לרשת הזרמת המדיה ספוטיפיי.<ref></ref>

==וידאו קליפ==
הווידאו קליפ המלא שיצא עבור השיר, בוים על ידי קובי פלשמן והועלה לערוץ היוטיוב של שירי מימון ב-23 באוקטובר 2017. נכון לאוקטובר 2021, צבר הקליפ למעלה מ-1.4 מיליון צפיות.

==מיקומי שיא==

==קישורים חיצוניים==
* [https://www.youtube.com/watch?v=_EHz2IhM5vw סרטון השיר], באתר יוטיוב

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי שירי מימון
קטגוריה:שירים בעברית
קטגוריה:סינגלים בהוצאת הליקון
Oh Mother

Oh Mother (בעברית: הו אמא) היא שיר של הזמרת כריסטינה אגילרה אשר יצא כסינגל החמישי מאלבומה השלישי Back to Basics, ב-13 באוגוסט 2007 על ידי RCA רקורדס. הוא נכתב על ידי אגילרה עצמה, דריק תורנטון, מארק רנקין, ליז תורנטון, כריסטוף בארטייר, ברונו קולואה וקארה דיוגווארדי והופק על ידי ביג טנק, קיו, אל בוגי ואגילרה עצמה.<ref name=":0"></ref>

השיר הוא בלדת פסנתר שמדברת על אביה המתעלל אך מנקודת המבט של אימה. בשיר אגילרה פונה אל אימה, היא אומרת לה שהיא מבינה את הצער והכאב שלה וביחד הן יהיו חזקות.<ref name=":0" /> זה בניגוד לשירים הקודמים שכתבה אגילרה על אביה אשר נכתבו מנקודת מבט אישית על החוויה שלה מול אביה. השיר משלב כלי נגינה שונים כמו מיתרים וקלידים והוא מסמפל את השיר "Vois Sur Ton Chemin" שנכתב על ידי כריסטוף בארטייר וברונו קולואה. עם יציאתו השיר זכה לביקורות חיוביות ממקרי המוזיקה. מבחינה מסחרית השיר לא זכה להצלחה כאשר לא הצליח להיכנס למצעדים הצפון אמריקאים וגם באירופה זכה להצלחה ביונית כאשר נכנס למספר מועט של מצעדים ובמקומות נמוכים.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2006
קטגוריה:סינגלים מ-2007
קטגוריה:שירי כריסטינה אגילרה
קטגוריה:שירים באנגלית
קטגוריה:שירים שנכתבו על ידי כריסטינה אגילרה
קטגוריה:שירים על אלימות במשפחה
קטגוריה:שירים על אמהות
קטגוריה:בלדות משנות ה-2000
קטגוריה:סינגלים בהוצאת RCA רקורדס
כתב העת האמריקאי לבריאות הציבור

כתב העת האמריקאי לבריאות הציבור הוא כתב עת חודשי לבריאות הציבור שעבר ביקורת עמיתים המתפרסם על ידי האגודה האמריקאית לבריאות הציבור. כתב העת מכסה את מדיניות הבריאות ובריאות הציבור. כתב העת הוקם בשנת 1911 ומשימתו המוצהרת היא "לקדם את המחקר, המדיניות, הפרקטיקה והחינוך של בריאות הציבור".<ref></ref> כתב העת מפרסם מדי פעם מוספי נושא. העורך הראשי הוא אלפרדו מורביה . כתב העת ספג ביקורת על הארכת הגישה החופשית שלו מ-2 ל-10 שנים החל מ-1 ביוני 2013.<ref></ref>

== ביקרות ==
כתב העת נבחר לאחד ממאה כתבי העת המשפיעים ביותר בביולוגיה ורפואה ב-100 השנים האחרונות על ידי איגוד הספריות המיוחדות.<ref></ref> לפי Journal Citation Reports, לכתב העת היה בשנת 2019 אימפקט פקטור של 6.464.<ref name="WoS"></ref>
 
== קישורים חיצוניים ==
* 

== הערות שוליים ==

קטגוריה:כתבי עת מדעיים
קטגוריה:ארצות הברית: כתבי עת
קטגוריה:בריאות הציבור
Slow Down Baby

Slow Down Baby (בעברית: תאט את הקצב מותק) הוא שיר של הזמרת כריסטינה אגילרה אשר יצא כסינגל הרביעי מאלבומה השלישי, Back to Basics, ב-24 ביולי 2007, על ידי RCA רקורדס.<ref name=":0"></ref> הוא נכתב על ידי אגילרה עצמה, מארק רונסון, קארה דיוגוארדי וריימונד אנגרי והופק על ידי רונסון ואגילרה עצמם.<ref name=":0" /> השיר מסמפל את השירים "Window Raisin' Granny" של להקת Gladys Knight & the Pips ואת השיר "So Seductive" של הראפר טוני יאיו.<ref name=":0" />

מבחינה מוזיקלית השיר הוא שיר פופ ו-R&B אשר מכיל אלמנטים של פאנק, היפ-הופ ומוזיקת נשמה.<ref name=":0" /> הוא משלב מספר כלי נגינה ביניהם פסנתר, קרן יער ועוגב. השיר לא זכה להצלחה כאשר נכנס למצעד האוסטרלי והניו זילנדי בלבד וגם בהם למקומות נמוכים.

== מיקומי שיא ==

== היסטוריית יציאות לאור ==
{| class="wikitable sortable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
! rowspan="2" |אוסטרליה
|24 ביולי 2007
|הורדה דיגיטלית
| rowspan="2" |סוני BMG
|style="text-align:center;"|<ref></ref>
|-
|July 28, 2007
|CD
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2006
קטגוריה:סינגלים מ-2007
קטגוריה:שירי כריסטינה אגילרה
קטגוריה:שירים באנגלית
קטגוריה:שירים שנכתבו על ידי כריסטינה אגילרה
קטגוריה:שירים שנכתבו על ידי מארק רונסון
קטגוריה:שירים שהופקו על ידי מארק רונסון
קטגוריה:סינגלים בהוצאת RCA רקורדס
Still Have Me

"Still Have Me" (בעברית: "עדיין יש לי אותי") הוא שיר של הזמר/ת האמריקאי/ת דמי לובאטו.<ref name=":0"></ref> השיר נכתב על ידי לובאטו ביחד עם המפיקים שלו, קלואי אנג'לידס ושון מאייר.<ref name=":0" /> השיר יצא לאור כסינגל על ידי חברת התקליטים איילנד רקורדס, ב-30 בספטמבר 2020.<ref name=":0" /> המילים שלו עוסקות באהבה עצמית, עמידה בקשיים וריפוי.<ref name=":0" />

== רקע וכתיבה ==
ביולי 2019, אחת מכותבי השיר, קלואי אנג'לידס, פרסמה קטע קצר ממנו באינסטגרם.<ref></ref> פרטים נוספים נחשפו כאשר מעריץ שפרסם מחדש את הקטע בטוויטר קיבל "הודעת הסרה" בגין הפרת זכויות יוצרים שהוגשה על ידי ה-IFPI.<ref></ref> ב-24 בספטמבר 2020, דווח כי לובאטו נפרד/ה ממקס אהריך.<ref></ref><ref></ref><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 מיליון השמעות.<ref name=":1"></ref>

== הוצאה ==
ב-29 בספטמבר, פורסמה הגרסה הסופית של "Still Have Me" בציוץ שפורסם בטוויטר, בו נכתב: "מוזיקה תמיד שם בשבילי... שיר בבוקר".<ref></ref> הציוץ פורסם בסמוך לפרסומים נוספים ברשתות החברתיות השונות.<ref></ref> ב-30 בספטמבר הופץ השיר באינסטגרם ובטוויטר כסרטון המכיל את כל "Still Have Me".<ref></ref><ref></ref><ref></ref>

עם זאת, השיר לא היה זמין להשמעה בשירותי הורדה דיגיטלית והזרמת מוזיקה, כמו אפל מיוזיק וספוטיפיי.<ref></ref><ref></ref><ref></ref> בהמשך, כן עלה לשירותים הללו.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
! rowspan="2" |עולם
|15 באוקטובר 2020
|הזרמת מוזיקה • הורדה דיגיטלית
| rowspan="2" |איילנד
|style="text-align:center;"|<ref></ref>
|-
|5 בפברואר 2021
|תקליט
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי דמי לובאטו
קטגוריה:שירים באנגלית
קטגוריה:שירים שנכתבו על ידי דמי לובאטו
קטגוריה:בלדות משנות ה-2020
קטגוריה:בלדות פופ
קטגוריה:סינגלים בהוצאת איילנד רקורדס
I Believe (שיר של די ג'יי חאלד)

"I Believe" הוא שיר שהוקלט על ידי המפיק המוזיקלי האמריקאי די ג'יי חאלד, בהשתתפות הזמר/ת האמריקאי/ת דמי לובאטו.<ref name=":0"></ref> האמנים כתבו את השיר יחד עם דניסיה אנדרוז ובריטני קוני, כשההפקה נעשתה על ידי חאלד.<ref name=":1"></ref> הוא יצא לאור על ידי חברת התקליטים אפיק רקורדס ב-7 במרץ 2018, כסינגל השלישי מהפסקול לסרט "קמט בזמן" משנת 2018.<ref name=":0" />

== רקע וכתיבה ==
לובאטו דיבר/ה על השיר לראשונה ב-20 בפברואר 2018, וכתב/ה בטוויטר: "אהההה!! אני כל כך מתרגש/ת לספר לכם סוף סוף שהשיר החדש שלי ['I Believe'] עם [די ג'יי חאלד] יהיה בפסקול של דיסני ['קמט בזמן']", תוך פרסום קטע מתוכו.<ref></ref><ref></ref> ב-6 במרץ 2018, פורסמה לראשונה תצוגה מקדימה של הקליפ שלו ב"בוקר טוב אמריקה".<ref></ref><ref></ref><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות.<ref name=":0" />

== וידאו קליפ ==
הווידאו קליפ הרשמי של השיר בוים על ידי במאית הווידאו קליפים האמריקאית האנה לוקס דייוויס, שביימה עבור לובאטו את הקליפים של השירים "Cool for the Summer", "No Promises", "Sorry Not Sorry", "I Love Me" ו-"OK Not to Be OK".<ref></ref> הקליפ מציג את חאלד ולובאטו, כשהם שרים את השיר במקומות שונים ברחבי העולם.<ref></ref><ref></ref><ref></ref>

נכון לאוקטובר 2021, מונה הצפיות של הקליפ עומד על למעלה מ-17 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|7 במרץ 2018
|הזרמת מוזיקה • הורדה דיגיטלית
|אפיק
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי די ג'יי חאלד
קטגוריה:שירי דמי לובאטו
קטגוריה:שירי דיסני
קטגוריה:שירים באנגלית
קטגוריה:שירים שנכתבו על ידי דמי לובאטו
קטגוריה:וידאו קליפים שבוימו על ידי האנה לוקס דייוויס
קטגוריה:סינגלים בהוצאת אפיק רקורדס
Body Say

"Body Say" הוא שיר של הזמר/ת האמריקאי/ת דמי לובאטו. הוא נכתב על ידי לובאטו, ביחד עם סיימון וילקוקס והמפיק שלו, סר נולאן. בהתחלה הוא יצא לאור באופן בלעדי לשירותי הזרמת מוזיקה דרך איילנד רקורדס, הוליווד רקורדס וסייפהאוס רקורדס ב-1 ביולי 2016, ובהמשך נשלח לרדיו פופ ב-12 ביולי 2016, והיה זמין לרכישה באייטונס ב-15 ביולי 2016.<ref name=":1"></ref><ref></ref><ref name=":2"></ref>

== רקע וכתיבה ==
על השיר הכריזו לראשונה ב-29 ביוני 2016 דרך טוויטר, שם נכתב שהוא הוקלט רק "לפני כמה שבועות" אבל רצו להוציא אותו "עכשיו" כסינגל שיווקי עבור סיבוב ההופעות של לובאטו עם ניק ג'ונאס, "Future Now Tour".<ref></ref><ref></ref> השיר פורסם ברשתות החברתיות באמצעות פרסום תמונות עירום וחצי-עירום של לובאטו, בדומה לעטיפה של הסינגל עצמו.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-190 מיליון השמעות.

== וידאו קליפ ==
האודיו הרשמי של "Body Say" פורסם בערוץ היוטיוב ב-15 ביולי 2016.<ref name=":0"></ref> הוא כולל בתוכו את עטיפת הסינגל, תוך שילוב של ויזואליה המבוססת על העטיפה גם כן.<ref name=":0" /> האודיו זכה להצלחה רבה במרוצת השנים, כאשר הצליח לצבור למעלה מ-38 מיליון צפיות, אף על פי שלא יצא לשיר וידאו קליפ רשמי.<ref name=":0" />

אחת מההופעות של לובאטו עם השיר שהועלתה ליוטיוב בספטמבר 2016, צברה למעלה מ-3 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ארצות הברית (RIAA)<ref></ref>
| זהב
| 500,000<small></small>
|-
! ברזיל (Pro-Música Brasil)<ref></ref>
| זהב
| 30,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|1 ביולי 2016
|הזרמת מוזיקה
|איילנד • הוליווד • סייפהאוס
|style="text-align:center;"|<ref name=":1" />
|-
! rowspan="2" |ארצות הברית
|12 ביולי 2016
|רדיו להיטים עכשוויים
|ריפבליק
|style="text-align:center;"|<ref></ref>
|-
|15 ביולי 2016
|הורדה דיגיטלית
|איילנד • הוליווד • סייפהאוס
|style="text-align:center;"|<ref name=":2" />
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי דמי לובאטו
קטגוריה:שירים באנגלית
קטגוריה:שירים שנכתבו על ידי דמי לובאטו
קטגוריה:שירים על מיניות
קטגוריה:בלדות משנות ה-2010
קטגוריה:סינגלים בהוצאת איילנד רקורדס
קטגוריה:סינגלים בהוצאת הוליווד רקורדס
קטגוריה:סינגלים בהוצאת סייפהאוס רקורדס
קטגוריה:סינגלים בהוצאת ריפבליק רקורדס
תחנת הטייסים

הטייסים הוא מתחם תחבורה ציבורית משולב ורב-תכליתי של הקו הסגול של הדנקל. המתחם, הממוקם בצומת הטייסים בסמוך למושב בני עטרות על שטחו המוניציפלי של הקיבוץ בארות יצחק, כולל בו דפו לאחסון ותחזוקה של קרונות הרכבת, תחנת נוסעים, מסוף אוטובוסים וחניון "חנה וסע". בניית המתחם החלה ב-2021, והיא צפויה להסתיים עד 2026.

== תיאור כללי ==
לאחר נסיעה על כביש 461 בסמוך לעיר יהוד-מונוסון לאורך כשלושה וחצי קילומטרים, הקו הסגול של הדנקל עובר שטח צבאי סגור של סוכנות החלל הישראלית ומגיע אל צומת הטייסים. אחרי חציית כביש 40 במעבר תת-קרקעי, הקו מסתיים במתחם תחבורה ציבורית משולב ורב-תכליתי בסמוך למושב בני עטרות בקצה הדרומי של הקו. זוהי תחנת הנוסעים האחרונה מכיוון תל אביב והראשונה לכיוון העיר, עם קישוריות למסוף אוטובוסים וחניון מסוג "חנה וסע", והיא מתחברת אל הכביש הראשי הסמוך ואל הכביש המהיר 6 במחלף ייעודי. נוסף על השירות לנוסעים, במתחם גם הדפו לאחסון ותחזוקה של קרונות הרכבת.

== היסטוריה ==
ב-2016, עם אישור הקו הסגול של הרכבת הקלה על ידי הוועדה לתשתיות לאומיות, עלו התנגדויות מצד ארגוני איכות הסביבה ותושבי המושב בני עטרות וקיבוץ בארות יצחק בנוגע למתחם התחבורה הציבורית המשולב והרב-תכליתי בצומת הטייסים. נת"ע, החברה הממשלתית האמונה מטעם משרד התחבורה על תכנון וביצוע קווי הרכבת הקלה במטרופולין תל אביב, קיימה תסקיר השפעה על הסביבה מקיף בעניין מיקום המתחם, בעקבות החששות לפגיעה אנושה בשדות החקלאיים והשטחים הפתוחים, והסכימה לקבל חלופות מסוימות הנוגעות למתחם, אם כי השאירה את רוב התכנון המקורי כפי שהוא. מאוחר יותר, הושגה פשרה גם עם קצא"א, כחלק ממנה נת"ע תשתתף במימון העתקת תשתיות אנרגיה ותובלה בצינורות של גז ונפט למסביב למתחם, זאת משום שבנייתו תוכננה ממש על קו הצינורות.

ב-2020, חברת "מנרב" זכתה במכרז לתכנון וביצוע המתחם. בפברואר 2021, החלו עבודות הבנייה בביצוע חברת "י.ד.עשוש", בשלב "אינפרא 1" הכולל הכנה של הקרקע, יציקת יסודות והנחת תשתיות. העבודות בשלב זה צפויות להימשך כ-3 שנים, כשאחר כך יחל שלב "אניפרא 2" בו תונח מסילת הרכבת ותחושמל, במקביל להמשך בניית המבנים שישמו את המתחם. בסוף מרץ 2022, דווח על עיכוב בביצוע העבודות בכבישי 461 ו-40 הנוגעים למתחם.

== קישורים חיצוניים ==
* [https://www.nta.co.il/content/כביש-461-מצומת-סביון-עד-צומת-הטייסים הקו הסגול – כביש 461 מצומת סביון עד צומת הטייסים], נת"ע - נתיבי תחבורה עירוניים

== הערות שוליים ==

קטגוריה:תחבורה: מיזמים עתידיים
קטגוריה:יהוד-מונוסון: תחבורה
קטגוריה:מועצה אזורית חבל מודיעין
הטייסים
קטגוריה:כביש 40
קטגוריה:בני עטרות
סמסונג גלקסי A71

סמסונג גלקסי A71 (באנגלית: Samsung Galaxy A71) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז בדצמבר 2019, והושק בינואר 2020.<ref></ref>

== מפרט ==
=== חומרה ===
המכשיר מצויד במסך מסוג סופר AMOLED בגודל 6.7 אינץ' וברזולוציית 1080x2400 פיקסלים, ביחס גובה-רוחב של 20:9.

המכשיר מופעל על ידי מעבד בעל שמונה ליבות, כאשר 2 מהן פועלות בתדר עבודה של 2.2 ג'יגה הרץ וה-6 הנותרות פועלות בתדר עבודה של 1.8 ג'יגה הרץ. במכשיר ישנה מערכת על שבב מדגם "Snapdragon 730", שהיא מתוצרת קוואלקום בליתוגרפיית ייצור בת 8 ננומטר. המעבד הגרפי הוא מדגם Adreno 618. נפח הזיכרון RAM נע בין 6 ל-8 ג'יגה בייט. למכשיר אחסון פנימי בנפח 128 ג'יגה בייט. כמו כן, המכשיר מופעל על ידי סוללת ליתיום פולימר, בקיבולת 4500 מיליאמפר-שעה, שאינה ניתנת להסרה, במתח טעינה בן 25 וואט. בנוסף, למכשיר חיישן טביעות אצבע אופטי בתצוגה.<ref name=":0"></ref>

==== מצלמה ====
המכשיר מצויד במערך בעל ארבעה מצלמות אחוריות, ומצלמה אחת קדמית, הכולל: מצלמה רחבה ברזולוציה 64 מגה פיקסל; מצלמה ברזולוציה 12 מגה פיקסל; מצלמת מאקרו ברזולוציה 5 מגה פיקסל; חיישן עומק ברזולוציה 5 מגה פיקסל; כמו כן, למכשיר ישנה מצלמה קדמית ברזולוציה 32 מגה פיקסל. המצלמות האחוריות יכולות להקליט וידאו של עד 4K ב-30 פריימים לשנייה.<ref name=":0" />

=== תוכנה ===
המכשיר הושק כשמותקנת עליו מערכת ההפעלה אנדרואיד 10 בממשק המותאם של סמסונג - One UI 2.0. הטלפון מכיל בתוכו קושחה ייעודית בשם "Samsung Knox" המספקת אבטחה נוספת לטלפון.

ב-18 באוגוסט 2020 הכריזה סמסונג כי מכשיר זה, יחד עם עוד מכשירים נבחרים, ייתמכו בשלושה דורות של עדכוני תוכנת אנדרואיד.<ref></ref>

ב-2 בדצמבר 2020 הטלפון הוכרז ככשיר לשדרוג אנדרואיד 11 לממשק - One UI 3.1.

== קישורים חיצוניים ==

* 

== הערות שוליים ==

קטגוריה:טלפונים סלולריים של סמסונג
קטגוריה:מכשירי אנדרואיד
קטגוריה:טלפונים חכמים מסדרת סמסונג גלקסי
קטגוריה:מכשירים שהושקו ב-2020
סרהי קריבצוב

סרהי אנדריוביץ' קריבצוב (; נולד ב-15 במרץ 1991 בזפוריז'יה) הוא כדורגלן אוקראיני המשחק בעמדת המגן בקבוצת אינטר מיאמי מליגת ה־MLS ובנבחרת אוקראינה.

== קריירה ==
החל את קריירת הכדורגל שלו במועדון הכדורגל מטאלורג זפוריז'יה. הוא גדל במחלקת הנוער שלה וב-2008 קודם לקבוצה הבוגרת. בשנת 2010 עבר לקבוצת הצמרת האוקראינית שחטאר דונצק. בשנת 2023 חתם באינטר מיאמי.

==נבחרת==
קריבצוב שיחק בכל שכבות הגיל של הנבחרות הלאומיות של אוקראינה. ב-2009 השתתף עם נבחרת הנוער באליפות אירופה בכדורגל עד גיל 19 וזכה עמה במקום הראשון. במהלך האליפות בכל המשחקים של הנבחרת בתחרות.

מנבחרת הנוער המשיך קריבצוב לנבחרת הצעירה. הוא שיחק 30 משחקים, הבקיע 2 שערים. בשנת 2011 היה בסגל הנבחרת באליפות אירופה לנבחרות צעירות. בתחרות עצמה נטל חלק בכל שלושת משחקי הנבחרת.

בנבחרת הלאומית של אוקראינה משחק קריבצוב מאז ספטמבר 2011. משחקו הראשון במדי הנבחרת היה משחק ידידות מול . הוא היה בסגל נבחרת אוקראינה ליורו 2020, לקח חלק בשניים מתוך חמשת משחקי הנבחרת בתחרות (השתתף במשחקי 1/8 הגמר ו 1/4 הגמר)
==תארים==
* מקום ראשון באליפות אירופה לנוער : 2009
* אליפות אוקראינה (8): 2010/2011, 2011/2012, 2012/2013, 2013/2014, 2016/2017, 2017/2018, 2018/2019, 2019/2020
* הגביע האוקראיני (7) : 2010/2011, 2011/2012, 2012/2013, 2015/2016, 2016/2017, 2017/2018, 2018/2019
==קישורים חיצוניים==

קטגוריה:כדורגלנים אוקראינים
קטגוריה:מגני כדורגל אוקראינים
קטגוריה:זפוריז'יה: כדורגלנים
קטגוריה:כדורגלני מטאלורג זפוריז'יה
קטגוריה:כדורגלני שחטאר דונצק
קטגוריה:כדורגלני אינטר מיאמי
קטגוריה:כדורגלני נבחרת אוקראינה
קטגוריה:כדורגלני יורו 2020
קטגוריה:אוקראינים שנולדו ב-1991
פרסי המוזיקה של ARIA

פרסי המוזיקה של איגוד תעשיית ההקלטות האוסטרלי (ידוע גם בשם פרסי המוזיקה של ARIA; באנגלית: ARIA Music Awards) הוא סדרת טקסים הנערכת מדי שנה לכבוד תעשיית המוזיקה האוסטרלית, בהענקת איגוד תעשיית ההקלטות האוסטרלי. האירוע נערך מדי שנה מאז שנת 1987.

== קטגוריות ==
כל הקטגוריות הן קטגוריות קבועות מאז תחילת הענקת הפרס, אלא אם צוין אחרת.

=== קטגוריות נוכחיות ===

=== קטגוריות עבר ===

== טקסים ==
{| class="wikitable"
!שנה
!תאריך
|-
!2021
|24 בנובמבר
|-
!2020
|25 בנובמבר
|-
!2019
|27 בנובמבר
|-
!2018
|28 בנובמבר
|-
!2017
|28 בנובמבר
|-
!2016
|23 בנובמבר
|-
!2015
|26 בנובמבר
|-
!2014
|26 בנובמבר
|-
!2013
|1 בדצמבר
|-
!2012
|29 בנובמבר
|-
!2011
|27 בנובמבר
|-
!2010
|7 בנובמבר
|-
!2009
|26 בנובמבר
|-
!2008
|19 באוקטובר
|-
!2007
|28 באוקטובר
|-
!2006
|29 באוקטובר
|-
!2005
|23 באוקטובר
|-
!2004
|17 באוקטובר
|-
!2003
|21 באוקטובר
|-
!2002
|15 באוקטובר
|-
!2001
|30 באוקטובר
|-
!2000
|24 באוקטובר
|-
!1999
|12 באוקטובר
|-
!1998
|20 באוקטובר
|-
!1997
|22 בספטמבר
|-
!1996
|30 בספטמבר
|-
!1995
|20 באוקטובר
|-
!1994
|30 במרץ
|-
!1993
|14 באפריל
|-
!1992
|6 במרץ
|-
!1991
|25 במרץ
|-
!1990
|26 במרץ
|-
!1989
|6 במרץ
|-
!1988
|29 בפברואר
|-
!1987
|2 במרץ
|}

== קישורים חיצוניים ==

קטגוריה:פרסי מוזיקה
Team Seas

Team Seas או TeamSeas# (בתרגום חופשי: קבוצת ימים) הוא פרויקט התרמה שיתופי משנת 2021 שמטרתו לגייס 30 מיליון דולר שישמשו כדי להסיר 30 מיליון פאונד (כ-13.6 מיליון ק"ג) של פסולת ימית עד סוף שנת 2021.<ref></ref> הפרויקט הוקם על ידי היוטיוברים האמריקאים MrBeast ומארק רובר, בעקבות הפרויקט הקודם שלהם, TeamTrees#. חצי מהתרומות הולכות לארגון שימור האוקיינוסים והחצי השני הולך ל-The Ocean Cleanup. הם יבצעו את המשימה של לנקות את הימים ואת הנהרות בהתאמה.

== רקע ==
לאחר הפרויקט המוצלח Team Trees, מארק רובר ו-MrBeast החליטו לעשות פרויקט דומה, אבל הפעם לנקות פסולת ימית וחופית. ב-13 בפברואר 2020, MrBeast צייץ בטוויטר שכדי לחגוג 30 מיליון רשומים לערוץ היוטיוב שלו, הוא ישיק פרויקט דומה שבו הוא יאסוף 30 מיליון פאונד של פסולת ימית.

== תגובות ==
ב-29 באוקטובר 2021, MrBeast ומארק רובר נסעו אל הרפובליקה הדומיניקנית במטרה לעזור לנקות חופים באותו האזור;<ref></ref> בנוסף, הם עזרו לקהילות שהנהרות שלהם מזוהמים בפסולת שבסוף מגיעה אל הים. יוטיוברים רבים הצטרפו לפרויקט ויצרו תוכן כדי להדגיש ולחזק את Team Seas.

== ראו גם ==
* Team Trees

== קישורים חיצוניים ==

* 

==הערות שוליים==

קטגוריה:אקטיביזם מקוון
קטגוריה:סוציולוגיה של הנתינה
קטגוריה:שמירת טבע
דיוויזיית זייתון

דיוויזיית זייתון (בקוריאנית: 자이툰 부대) הייתה דיוויזיה של צבא קוריאה הדרומית אשר השתתפה במלחמת עיראק בין השנים 2003–2008.

==היסטוריה==
באפריל 2003 שלחה קוריאה הדרומית קבוצה קטנה של 600 חובשים ומהנדסים צבאיים לאזורים שיעים בדרום עיראק. ב-4 בספטמבר ממשלת ארצות הברית ביקשה מקוריאה הדרומית לשלוח כוחות נוספים. לפי הבקשה, הורתה ממשלת קוריאה הדרומית על הקמת דיוויזיית "זייתון" (תרגום המילה הערבית زيتون, "זית") שם שנועד להדגיש את מחויבותם של החיילים לשמירת השלום. במסגרת זו, 2,200 חיילים נוספים (רובם מהנדסים) נשלחו לארביל שבצפון עיראק עד תחילת ספטמבר 2004 והתאחדו שם עם הכוחות הקיימים שהועברו מדרום עיראק. היחידה המשולבת כללה 2,800 חיילים. בנובמבר נשלחו עוד 800 חיילים, והגדילו את הדיוויזיה ל-3,600 חיילים. בכך הפך הכוח הקוריאני לשלישי בגודלו בעיראק, אחרי ארצות הברית ובריטניה.

המעורבות הקוריאנית במלחמה נתקלה מתחילתה בביקורת קשה מבית, הן מצד הציבור והן מצד פוליטיקאים בכירים. ההתנגדות גברה ב-17 ביוני 2004 כאשר חייל קוריאני בשם קים סון-איל נחטף בידי מיליטנטים עיראקיים שאיימו לרצוח אותו אם קוריאה הדרומית לא תבטל את משלוח הכוחות הנוספים לעיראק. ממשלת קוריאה הדרומית סירבה להיכנע, ולאחר משא ומתן קצר נערף ראשו של החטוף. הרצח גרר הפגנות אנטי-אמריקניות קולניות ואלימות בכל רחבי קוריאה הדרומית. ב-3 באוקטובר של אותה שנה הזכיר איימן א-זוואהירי את קוריאה הדרומית ברשימת המדינות המסייעות לכיבוש האמריקני בעיראק, שהמוסלמים מחויבים לנסות ולפגוע בהם. שבוע לאחר מכן פרסמה קבוצה אסלאמיסטית לא ידוע סרטון בו איימה כי אם קוריאה הדרומית לא תפנה את חייליה במהירות מעיראק, יותקפו חיילים קוריאנים ובני משפחותיהם.

בתחילת 2006, הוצאו 1,300 חיילים קוריאנים מעיראק. עוד 1,200 חיילים נשלחו הביתה בתחילת 2007, וההנחה הרווחת הייתה כי נסיגה מלאה תתבצע עם סיום מנדט הפריסה בתחילת שנת 2008. עם זאת, ב-23 באוקטובר 2007 הודיע נשיא קוריאה הדרומית, רו מו-היון כי המנדט יוארך בשנה נוספת, אולם מספר החיילים יצומצם. באוקטובר 2008 נותרו בעיראק רק 520 חיילים קוריאנים שפונו בדצמבר של אותה שנה.

פרט לרצח של קים סון-איל, לא איבדה קוריאה הדרומית חיילים נוספים בעיראק. קצין אחד התאבד ב-2007 במחנה בארביל, ומספר חיילים נפצעו בתאונות דרכים.

==קישורים חיצוניים==

* [http://www.mnd.go.kr/user/boardList.action?command=view&page=1&boardId=O_46599&boardSeq=O_50320&titleId=mnd_010700000000&id=mnd_010702000000 대한민국 국방부]
* [https://www.youtube.com/watch?v=-3kK0TpaIOw Zaytun Division (for peace and reconstruction in Iraq) Part 1 - (youtube.com)]
* [https://www.youtube.com/watch?v=HSZdUR4EWcc Zaytun Division (for peace and reconstruction in Iraq) Part 2 - (youtube.com)]

קטגוריה:קוריאה הדרומית: צבא וביטחון
קטגוריה:מלחמת עיראק
קטגוריה:אוגדות ודיוויזיות
קטגוריה:כורדיסטן העיראקית: יחסי חוץ
קטגוריה:יחסי עיראק – קוריאה הדרומית
יחסי אוסטריה–בחריין

יחסי אוסטריה–בחריין הם יחסי החוץ בין אוסטריה ובחריין.

== סקירה כללית ==
שתי המדינות כוננו יחסים דיפלומטיים בשנת 1975. גולת הכותרת ביחסים הפוליטיים בין שתי המדינות הייתה ביקורו של קנצלר אוסטריה, ברונו קרייסקי בבחריין בשנת 1981. בשנת 1989 ביקר במדינה שר ההגנה האוסטרי, רוברט ליכל. במאי 2007 ביקרה שרת החוץ האוסטרית אורסולה פלסניק בבחריין, שם קיימה פגישות, בין היתר, עם יורש העצר וראש הממשלה. בספטמבר 2007 ביקר שר החוץ של בחריין, שייח' ח'אלד אל-ח'ליפה, בווינה. ביולי 2009 הגיע לווינה שר האוצר של בחריין, שייח' אחמד אל חליפה. משלחת פרלמנטרית אוסטרית ביקרה בבחריין בפברואר 2015.

== נציגויות דיפלומטיות ==
* בחריין מחזיקה באוסטריה משלחת דיפלומטית בווינה.
* אוסטריה מיוצגת בבחריין באמצעות שגרירותה בכווית סיטי, כווית.

== קישורים חיצוניים ==

* [https://www.bmeia.gv.at/en/austrian-embassy-kuwait/bilateral-relations/bahrain/ יחסי אוסטריה–בחריין], באתר משרד החוץ האוסטרי

== הערות שוליים ==
יחסי אוסטריה–אפגניסטן

שר החוץ האפגני זלמאי רסול (מימין) במסיבת עיתונאים ביחד עם מקבילו האוסטרי מיכאל שפינדלגר בקאבול, 2013
יחסי אוסטריה–אפגניסטן הם יחסי החוץ בין אוסטריה ואפגניסטן.

== סקירה כללית ==
היחסים הבילטרליים בין אוסטריה ואפגניסטן היו ברמה גבוהה עד לפרוץ מלחמת האזרחים. שר החוץ לאופולד פיגל סיפק את הדחף העיקרי לכך. בין השנים 1959–1989 היו לאוסטריה שגרירות ובית ספר למוזיקה אוסטרית בקאבול, עם המזרחן האוסטרי הידוע ריכרד קרוטל כשליח מיוחד עד 1981. ב-1994 הועברה האחריות על אפגניסטן תחת שגרירות אוסטריה באסלאמאבאד, פקיסטן (הסמכה משותפת עד היום). עשרות השנים של סכסוכים מזוינים הרסו כמעט את כל הקשרים, אבל הזיכרון של חלק מהאפגנים עדיין חי.

== סיוע כלכלי ==
אוסטריה מחויבת לתהליך שלום באפגניסטן ותרמה באופן פעיל לשיקום אפגניסטן. בוועידת בריסל על אפגניסטן באוקטובר 2016, אוסטריה התחייבה להשקיע 4 מיליון אירו בפרויקטים של פיתוח והומניטרי באפגניסטן. מ-2002 עד 2015, סיוע לפיתוח רשמי דו-צדדי מאוסטריה לאפגניסטן הסתכם בסך כולל של 42.41 מיליון אירו.

משרד החוץ האוסטרי ארגן שתי ועידות על אפגניסטן בעבר. כנס אחד בנושא "בניין האומה והעתיד של אפגניסטן" התקיים בווינה ביוני 2009. "כנס אקדמי לגבי היישום של אפגניסטן" אורגן ב-2010 בבאדן כהמשך לוועידת לונדון. על פי בקשה של ממשלת אפגניסטן, דיפלומטים אפגנים זוטרים השתתפו בקורסים קצרי מועד שהתקיימו באקדמיה הדיפלומטית בווינה.

== נציגויות דיפלומטיות ==
* אפגניסטן מחזיקה באוסטריה שגרירות בווינה.
* אוסטריה מיוצגת באפגניסטן באמצעות שגרירותה באסלאמאבאד, פקיסטן.

== קישורים חיצוניים ==

* [https://www.bmeia.gv.at/en/austrian-embassy-islamabad/bilateral-relations/islamic-republic-of-afghanistan/ יחסי אוסטריה–אפגניסטן], באתר משרד החוץ האוסטרי

== הערות שוליים ==

קטגוריה:קצרמר אוסטריה
אחוזת דאונטון 2: עידן חדש

אחוזת דאונטון 2: עידן חדש (באנגלית: Downton Abbey: A New Era) הוא סרט דרמה היסטורי המהווה המשך לסרט "אחוזת דאונטון" משנת 2019. שני הסרטים נכתבו על ידי ג'וליאן פלוס, יוצר וכותב סדרת הטלוויזיה באותו השם, כאשר את סרט ההמשך ביים סיימון קרטיס, שהחליף את מייקל אנגלר שהיה אמון על בימוי הסרט הראשון.

הסרט עלה לאקרנים בממלכה המאוחדת ב-29 באפריל 2022, בישראל ב-19 במאי 2022, ובארצות הברית ב-20 במאי 2022.

==צוות השחקנים והדמויות==

==הפקה==
===פיתוח===
לאחר עליית הסרט הראשון לאקרנים בשנת 2019, היוצר ג'וליאן פלוז וצוות ההפקה הצהירו שכבר יש להם רעיונות להפקת סרט המשך. בינואר 2020, דווח שפלוז יתחיל לעבוד על תסריט הסרט ההמשך לאחר שיסיים את התסריט עבור סדרת הדרמה "The Gilded Age". בספטמבר 2020, ג'ים קרטר, המגלם את דמותו של קרסון, אישר כי תסריטו של סרט ההמשך נכתב, ובפברואר 2021, יו בונוויל, המגלם את דמותו של רוברט, הצהיר בראיון ל-BBC Radio 2 שברגע שצוות השחקנים יחוסן נגד מגפת הקורונה, הסרט יופק.

ב-25 באוגוסט 2021, הוכרז שמו הרשמי של הסרט: "Downton Abbey: A New Era" (בתרגום חופשי לעברית: "אחוזת דאונטון: עידן חדש").

===ליהוק===
מרבית צוות השחקנים הראשי של הסרט הראשון שבו לגלם את דמויותיהם. בנוסף, לצוות השחקנים לוהקו יו דאנסי, לורה האדוק, נטלי ביי ודומיניק וסט.

===צילומים===
צילומי הסרט התעתדו במקור להתקיים בין 12 ביוני ל-12 באוגוסט 2021, בהמפשייר, אנגליה, אך מנגד, "דדליין הוליווד" אישרה כי הצילומים החלו באמצע אפריל 2021. ב-16 ביולי 2021, הודיעה אליזבת מקגאוורן בפוסט בחשבון האינסטגרם הפרטי שלה כי היא סיימה את הצילומים.

==הפצה==
הסרט התעתד לעלות לאקרנים בבתי הקולנוע ב-22 בדצמבר 2021, לפני שנדחה ל-18 במרץ 2022, ולאחר מכן שוב ל-29 באפריל בבריטניה, וב-20 במאי בארצות הברית. הסרט אף נעשה זמין לצפייה בשירות "Peacock" ב-4 ביולי, 45 ימים לאחר עלייתו לאקרנים בבתי הקולנוע האמריקאיים. הסרט הוקרן לראשונה בכיכר לסטר שבלונדון ב-25 באפריל 2022.

==קישורים חיצוניים==

* 

==הערות שוליים==

קטגוריה:סרטי 2022
קטגוריה:סרטי דרמה היסטורית
קטגוריה:סרטי דרמה אמריקאיים
קטגוריה:סרטי דרמה בריטיים
קטגוריה:סרטי המשך אמריקאיים
המפלגה הדמוקרטית החופשית של שווייץ

המפלגה הדמוקרטית החופשית השווייצרית FDP או המפלגה הדמוקרטית הרדיקלית השווייצרית (בגרמנית: Freisinnig-Demokratische Parte, בצרפתית:Parti radical-démocratique, באיטלקית:Partito liberale-radicale svizzero, ברומאנש:Partida liberaldemocrata svizra) הייתה מפלגה ליברלית בשווייץ, בעבר אחת המפלגות החשובות במדינה. ב-1 בינואר 2009 היא התמזגה עם המפלגה הליברלית של שווייץ כדי ליצור את המפלגה הדמוקרטית החופשית-הליברלים.

המפלגה הדמוקרטית החופשית הוקמה בשנת 1894 על יסוד המפלגה הרדיקלית שעמדה במרכז הפוליטיקה השווייצרית החל משנות ה-1830, והתעמתה עם השמרנים הקתולים. הרדיקלים הרכיבו את הממשלות הפדרליות בשווייץ בשנים 1848–1891. המפלגה הדמוקרטית חופשית FDP נשארה דומיננטית במדינה עד להנהגת שיטת הייצוג היחסי בפרלמנט בשנת 1919. בשנים 1945–1987 היא התחלפה לסירוגין עם המפלגה הסוציאל-דמוקרטית במעמד של המפלגה הגדולה ביותר בשווייץ. בשנת 1959 לפי הנוסחה המגית זכתה המפלגה לשני מושבים במועצה הפדרלית. בשנים 1990–2000 ירדה קרנה של המפלגה לטובת מפלגת העם השווייצרי. נוכח המצב יצרה FDP קשרים הדוקים עם המפלגה הליברלית הקטנה והתמזגה איתה בשנת 2009. המפלגה קבעה לעצמה כמטרה את קידום החופש והאחריות האישית בתחם הפוליטיקה הכלכלית והחברתית.

==היסטוריה==
מקור היסודות "ליברלי", "רדיקלי" ו" freisinnig" (מילה גרמנית ישנה עבור "ליברלי" או "חשיבה חופשית") הוא בסכסוך שפרצו בתקופת הרסטורציה בשווייץ בין הקנטונים הקתוליים השמרניים לקנטונים הליברליים. הסכסוך הביא בשנת 1848 להקמת המדינה השווייצרית הפדרלית בעקבות ניצחונם של הקנטונים הפרוטסטנטים והליברליים על הקנטונים השמרניים והקתוליים ב"מלחמת זונדרובונד".

בשנים 1848–1891 המועצה הפדרלית של שווייץ הייתה מורכבת כולה מ"רדיקלים". התנועה הרדיקלית בימי הרסטורציה לבשה צביון אנטי-קליריקלי ועהתעמתה עם המפלגה השמרנית הקתולית. התנועה הזאת הייתה הטרוגנית וכללה את הליברלים פרופר, את הרדיקלים הפדרליסטים, ואת ה"דמוקרטים" הסוציאל-ליברלים, ובספקטרום הפוליטי של אז, נחשבה ל"שמאל". רק אחרי עליית כוחה של המפלגה הסוציאל-דמוקרטית בתחילת המאה ה-20 מצאה עצמה המפלגה FDP באזור המרכז-ימין. ה-FDP הייתה המפלגה הדומיננטית עד לבחירות בשנת 1919 כשהנהגת הייצוג היחסי הוביל לקפיצה בייצוג הסוציאל-דמוקרטים.

ב-1959 הצטרפו הדמוקרטים החופשיים למפלגות חשובות אחרות וסיכמו על ה"נוסחה המאגית" לחלוקת מושבי המועצה הפדרלית, לפיה ה-FDP זכתה לשניים מתוך שבעה מושבים.

אחרי הבחירות בשנת 2003 נציגי ה-FDP באספה הפדרלית של שווייץ יצרו יחד ם המפלגה הליברלית סיעה פרלמנטרים משותפת. ביוני 2005 שיתוף הפעולה ביניהם התחזק על ידי הקמת הברית הרדיקלית וליברלית.

==קישורים חיצוניים==

* 

קטגוריה:שווייץ: מפלגות
קטגוריה:מפלגות ליברליות
קטגוריה:מפלגות היסטוריות
קטגוריה:מפלגות שהוקמו ב-1984
מיטץ' קאפור

מיטצ'ל דייוויד קאפור (באנגלית: Mitchell David Kapor; נולד ב-1 בנובמבר 1950, ברוקלין) הוא מתכנת ואיש עסקים אמריקאי-יהודי, מייסד ומפתח לוטוס 1-2-3, מייסד קרן החזית האלקטרונית וקרן מוזילה.

==ביוגרפיה==
קאפור נולד בברוקלין למשפחה יהודית. הוא גדל בלונג איילנד בה סיים את בית הספר בשנת 1967. בשנת 1971 הוא סיים אוניברסיטת ייל.

בשנת 1982 עם כמה מחבריו הוא הקים את "Lotus" ובשנת 1983 מוצר הדגל של החברה לוטוס 1-2-3 שוחרר לשימוש. המוצר זכה להצלחה גדולה וכבר בשנה הראשונה היקף המכירות הגיע ל-53 מיליון דולר לעומת מיליון דולר בתחזיות. בשנת 1986 קאפור עזב את ניהול החברה.

בשנת 1990 קאפור היה בין מקימי קרן החזית האלקטרונית ועד לשנת 1994 היה יושב ראש הקרן. בשנת 2003 הוא היה בין מקימי קרן מוזילה, יצרנית פיירפוקס.

בשנת 1996 מוזיאון היסטוריית המחשב כלל את קאפור בין העמיתים "על פיתוח לוטוס 1-2-3 ופיתוחים נוספים למחשבים". בנוסף לכך לראפור הוענקו מספר פרסים על תרומתו לקידום תעשיית המחשבים.

בשנת 2000 הקים קאפור עם שאתו קרן הון סיכון שמשפיע בחברות הזנק. עד לשנת 2018 הקרן השקיעה ביותר מ-160 חברות מסוגים שונית לרבות Desmos. הקרן משפיע בתחומים שונים של תעשיית המחשבים לרבות למידה מרחוק דוגמת Brilliant.org. הקרן תומכת ביוזמות שמנוהלות על ידי נשים, אנשי עסקים מאסיה ובעלי מגבלויות.

==קישורים חיצוניים==

* 
* 

* [https://www.zdnet.com/article/mitch-kapor-why-wikipedia-is-the-next-big-thing/ מיטץ' קאפור על ויקיפדיה], 2008, Futurist

קטגוריה:אנשי עסקים יהודים אמריקאים
קטגוריה:מתכנתים יהודים
קטגוריה:מתכנתים אמריקאים
קטגוריה:פעילי אינטרנט יהודים
קטגוריה:פעילי אינטרנט אמריקאים
קטגוריה:אנשי קרן ויקימדיה
קטגוריה:בוגרי אוניברסיטת ייל
קטגוריה:אמריקאים שנולדו ב-1950
קטגוריה:זוכי פרס נורברט וינר על אחריות חברתית ומקצועית
המשמר הנשיאותי (יוון)

המשמר הנשיאותי (ביוונית: Προεδρική Φρουρά) היא יחידת חיל רגלים טקסית בצבא יוון, האחראית לביטחונו של נשיא יוון. זו היחידה האחרונה של אבזונים (יחידות עלית של לוחמה הררית) בצבא יוון, ולפיכך אנשיה בולטים במדיהם המסורתיים.

==היסטוריה==
המשמר הוקם ב-24 בדצמבר 1868 בצו מיוחד של גאורגיוס הראשון, מלך היוונים. הוא נועד לשמש בתחילה כמשמר המלכותי של המלך, ובהתאם לכך נבחרו אליו רק חיילים ותיקים ומשכלים יחסית, עם עבר ללא דופי. חייל במשמר המלכותי הועלה בדרגה באופן אוטומטי, וחיילי המשמר זכו לעמוד במסדרים בצד ימין. גרעין המשמר הורכב משתי יחידות של אבזונים - לוחמי עלית בצבא יוון, שהתמחו בעיקר בלוחמה הררית, וכן מפלוגת פרשים אחת. ב-21 במרץ 1914 הוציא יורשו של גאורגיוס, קונסטנטינוס הראשון, מלך היוונים, צו מיוחד שבמסגרתו המשמר עבר ארגון מחדש ושמו שונה ל"משמר הארמון". הוא קוצץ, אך נוספה לו פלוגה אחת מכרתים.

ב-1924 נמלט גאורגיוס השני, מלך היוונים מהארץ, והוכרז על הקמתה של הרפובליקה ההלנית השנייה. משמר הארמון פורק בהתאם. ב-1926 חוקק הפרלמנט היווני חוק מיוחד שבמסגרתו הוקם המשמר מחדש בתור "פלוגת המשמר הנשיאותית", אשר הייתה אחראית כעת על ביטחונו של נשיא יוון. ב-1935 חזר גאורגיוס השני לשלוט ביוון, והפך את המשמר הנשיאותי בחזרה למשמר המלכותי. ב-1941 נכבשה יוון בידי מדינות הציר במלחמת העולם השנייה, והמלך נמלט שוב מהארץ. הגרמנים אפשרו למשמר המלכותי, שבאותה עת מנה 150 איש, להמשיך ולהתקיים, ולשמור על אנדרטת החייל האלמוני באתונה. לאורך המלחמה, התכנה המשמר "משמר הדגלים" בפי תושבי יוון.

עם סיום המלחמה שוחררה יוון, אולם נושא המלוכה נותר פתוח. אי לכך, המשיכו אנשי המשמר לשמור על הכינוי "משמר הדגלים". ב-1946 אושרה המלוכה במשאל עם, וגאורגיוס חזר לשלטון. המשמר חזר להיות המשמר המלכותי. במהלך מלחמת האזרחים היוונית, הוגדל המשמר המלכותי ל-300 איש, ולאחריה צומצם ל-250. ב-1973 בוטלה סופית המלוכה ביוון, והמשמר חזר להיות המשמר הנשיאותי. עם זאת, פלוגת הפרשים שלו פורקה.

כיום, המשמר הוא יחידה טקסית בעיקרו, אולם אמון על אבטחת הנשיא והאחוזה הנשיאותית, כמו גם על אנדרטת החייל האלמוני. חיילי המשמר משתתפים גם בטקסים רשמיים שונים, ובמצעדים צבאיים מקבלים את הזכות לצעוד ראשונים. הם בולטים תמיד בשל מדיהם הססגוניים, וסגנון צעדתם הייחודי. הם מגויסים בהתנדבות מקרב אנשי צבא יוון, כאשר דרישת הסף היא שגובהו של המתנדב יהיה לכל הפחות 1.87 מטר.

==קישורים חיצוניים==

* [http://www.proedriki-froura.gr/ האתר הרשמי של המשמר]
* [https://www.bbc.com/news/av/world-europe-22237677 כתבה בבי בי סי על המשמר]
* [https://www.presidency.gr/organosi-leitourgia/proedriki-froura/ על המשמר] באתר הרשמי של נשיא יוון

קטגוריה:הכוחות המזוינים של יוון
קטגוריה:נשיא יוון
החלטה 702 של מועצת הביטחון של האו"ם

החלטה 702 של מועצת הביטחון של האו"ם היא החלטה של מועצת הביטחון של האו"ם, שהתקבלה ללא הצבעה ב-8 באוגוסט 1991, לאחר בחינה בנפרד של הבקשות של קוריאה הצפונית ושל קוריאה הדרומית כחברות באו"ם. המועצה המליצה לעצרת הכללית של האומות המאוחדות לקבל את צפון קוריאה ודרום קוריאה.

ב-17 בספטמבר 1991, העצרת הכללית קיבלה את שתי המדינות, על פי החלטה 46/1.<ref></ref>

== ראו גם ==
* מדינות החברות באומות המאוחדות

== קישורים חיצוניים ==

* [https://undocs.org/S/RES/702(1991) נוסח ההחלטה] באתר undocs.org

== הערות שוליים ==

702
0702
702
702
Without a Fight

"Without a Fight" הוא שיר שהוקלט על ידי זמר מוזיקת הקאנטרי האמריקאי בראד פייזלי, בהשתתפות הזמר/ת האמריקאי/ת דמי לובאטו.<ref name=":0"></ref> הוא יצא לאור ב-13 במאי 2016 על ידי חברת התקליטים אריסטה נאשוויל. פייזלי כתב את השיר ביחד עם קלי לאבלייס ולי תומאס מילר והפיק אותו ביחד עם לוק ווטן.<ref name=":0" /> במקור, האמינו שהוא יופץ כחלק מאלבומו העתיד של פייזלי, Love and War; דבר שבסוף לא קרה.<ref></ref> השיר זכה בפרסי בחירת הנוער בטקס שהתקיים בשנת 2016.<ref></ref>

== הצלחה מסחרית ==
"Without a Fight" הגיע למקום ה-16 במצעד הקאנטרי איירפליי של בילבורד, בשבוע שאירע ב-20 באוגוסט 2016.<ref name=":1"></ref> הוא הגיע למקום ה-23 במצעד שירי הקאנטרי בארצות הברית, בשבוע שאירע ב-16 ביולי 2016.<ref name=":1" /> נכון ליולי 2016, השיר נמכר בלמעלה מ-61,000 עותקים בארצות הברית בלבד.<ref name=":1" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-24 מיליון השמעות.<ref></ref>

== וידאו קליפ ==
קליפ המילים של "Without a Fight" הופץ ביוטיוב דרך ערוץ ה-Vevo הרשמי של בראד פייזלי ב-13 במאי 2016.<ref name=":2"></ref> קליפ המילים כולל קטעים מאחורי הקלעים של תהליך ההקלטה של "Without a Fight".<ref name=":2" /> הווידאו קליפ הרשמי של "Without a Fight" יצא לאור ב-17 ביוני 2016.<ref name=":3"></ref>

נכון לאוקטובר 2021, מונה הצפיות של הקליפ עומד על למעלה מ-13 מיליון צפיות.<ref name=":3" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|13 במאי 2016
|הזרמת מוזיקה • הורדה דיגיטלית
|אריסטה נאשוויל
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי דמי לובאטו
קטגוריה:שירים באנגלית
קטגוריה:סינגלים בהוצאת אריסטה נאשוויל
Love (Sweet Love)

(בעברית: אהבה (אהבה מתוקה)) הוא שיר שהוקלט על ידי להקת הבנות הבריטית ליטל מיקס, מתוך אלבום הלהיטים הראשון שלה, Between Us.<ref name=":0"></ref><ref name=":1"></ref> השיר יצא לאור ב-3 בספטמבר 2021, בהוצאת חברת התקליטים RCA רקורדס (הממלכה המאוחדת), כסינגל המוביל מתוך האלבום.<ref name=":0" /><ref name=":1" />

השיר הגיע למקום ה-11 במצעד השירים הדיגיטליים האירופאיים.<ref></ref>

== רקע וכתיבה ==
ב-29 באוגוסט 2021, דיברה הלהקה על שיר חדש, באמצעות פרסום קטע קצר מהקליפ בחשבונות המדיה החברתית שלה.<ref></ref> השיר הוכרז ב-30 באוגוסט 2021,<ref></ref> עם קטע חדש מהקליפ שפורסם למחרת.<ref></ref> ב-2 בספטמבר 2021, קטע מהשיר הופץ בפלטפורמת שיתוף הווידאו המקוונת, טיקטוק, יום לפני הפרסום הרשמי של השיר.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-3 בספטמבר 2021. ביים אותו סמואל דואק, שגם ביים את הקליפ לשיריה הקודמים של הלהקה, "Confetti" ו-"Heartbreak Anthem". בקליפ, הלהקה מופיעה כ"אלות מעוטרות בזהב", כשהן יושבות על כיסאות ולבושות בחלוק מוזהב עם כיסויי ראש מוזהבים.<ref></ref>

נכון לאוקטובר 2021, מונה הצפיות של הקליפ עומד על למעלה מ-8 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|3 בספטמבר 2021
|הזרמת מוזיקה • הורדה דיגיטלית
|RCA
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי ליטל מיקס
קטגוריה:שירים באנגלית
קטגוריה:שירים שנכתבו על ידי MNEK
קטגוריה:סינגלים בהוצאת RCA רקורדס
PyTorch

PyTorch היא ספריית למידת מכונה בקוד פתוח המבוססת על ספריית Torch<ref></ref><ref></ref><ref></ref> ומשמשת ליישומים כגון ראייה ממוחשבת ועיבוד שפה טבעית.<ref></ref> היא פותחה בעיקר על ידי מעבדת FAIR (Facebook's AI Research lab).<ref></ref><ref></ref><ref></ref> PyTorch היא תוכנה חופשית בעלת קוד פתוח המפורסמת תחת רישיון BSD Modified. אף על פי שממשק הפייתון הוא המוקד העיקרי שלה, יש לה גם ממשק ++C.<ref></ref>

מספר מוצרי תוכנה של למידה עמוקה בנויים על גבי PyTorch, כולל הטייס אוטומטי של טסלה<ref></ref>Pyro של אובר, <ref></ref> Transformers של Hugging Face,<ref></ref> PyTorch Lightning,<ref></ref><ref></ref> ו-Catalyst.<ref></ref><ref></ref>

PyTorch מספקת שתי תכונות ברמה גבוהה:<ref></ref>
* ספרייה לחישובי טנזורים (כמו NumPy) עם האצה חזקה בשימוש עם יחידות עיבוד גרפיות (GPU)
* רשתות עצביות עמוקות הבנויות על מערכת בידול אוטומטי מבוססת סוגים

== היסטוריה ==
פייסבוק מפעילה גם PyTorch וגם Convolutional Architecture להטמעת תכונות מהירה (Caffe2), אבל מודלים שהוגדרו על ידי שתי המסגרות לא היו תואמים זה לזה. פרויקט Open Neural Network Exchange (ONNX) נוצר על ידי פייסבוק ומיקרוסופט בספטמבר 2017 להמרת מודלים בין מסגרות. Caffe2 מוזג לתוך PyTorch בסוף מרץ 2018.<ref></ref>

== טנזורים של PyTorch ==
PyTorch מגדיר מחלקה בשם Tensor (או <code>torch.</code><code>Tensor</code> ) לאחסן ולפעול על מערכים מלבניים רב-ממדיים הומוגניים של מספרים. PyTorch Tensors דומים ל-NumPy Arrays, אך ניתן להפעיל אותם גם על Nvidia GPU בעל יכולת CUDA. ספריית PyTorch תומכת בתתי סוגים שונים של Tensors. <ref></ref>

== מודלים ==
=== מודל Autograd ===
PyTorch משתמש בשיטה הנקראת בידול אוטומטי. רכיב הקלטה מקליט את הפעולות שביצעו, ולאחר מכן הוא משמיע אותו לאחור כדי לחשב את הגרדיינטים. שיטה זו חזקה במיוחד בעת בניית רשתות עצביות כדי לחסוך זמן ב-epoch אחד על ידי חישוב בידול של הפרמטרים במעבר קדימה.

=== מודל Optim ===
<code>torch.optim</code> הוא מודול שמיישם אלגוריתמי אופטימיזציה שונים המשמשים לבניית רשתות עצביות. רוב השיטות הנפוצות כבר נתמכות, כך שאין צורך לבנות אותן מאפס.

=== מודל nn ===
PyTorch autograd מקל על הגדרת גרפים חישוביים ולקחת מעברי צבע, אבל autograd גולמי יכול להיות ברמה מעט נמוכה מדי להגדרת רשתות עצביות מורכבות. זה המקום שבו <code>nn</code> יכול לעזור.

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:למידה עמוקה
Wasabi

Wasabi (בעברית: ואסאבי) הוא שיר שהוקלט על ידי להקת הבנות הבריטית ליטל מיקס.<ref name=":0"></ref> השיר מופיע כרצועה העשירית באלבום האולפן החמישי שלה, LM5 (2018).<ref name=":0" /> השיר הופץ לצד האלבום ב-16 בנובמבר 2018.<ref name=":0" /> הוא נכתב על ידי חברת הלהקה ג'ייד ת'ירלוול, ביחד עם MNEK, מייק סבאת' ושונגודזו, כשההפקה נעשתה על ידי סבאת', ג'ון היל וג'ו קרנס.<ref name=":0" />

קליפ השיר יצא לאור ב-12 במרץ 2020.<ref name=":1"></ref> בשנת 2021, קיבל את תואר הכסף בבריטניה מטעם ה-BPI, כמו גם תואר הזהב בברזיל מטעם ה-ABPD.

== רקע וכתיבה ==
השיר הפך לוויראלי בפלטפורמה החברתית לשיתוף וידאו, טיקטוק, ביולי 2019.<ref></ref> לאחר שהשיר הפך לוויראלי, הלהקה פרסמה את קליפ המילים שלו בערוץ היוטיוב שלה; הוא מורכב מסרטונים ויראליים של אנשים שצילמו את עצמם רוקדים כשברקע, ניתן לשמוע אותו.<ref></ref> הווידאו קליפ הרשמי של השיר יצא לאור ב-12 במרץ 2020, והוא צולם במהלך "LM5: The Tour", וכולל צילומים מאחורי הקלעים מאוטובוס ההופעות של הלהקה, מהבמה האחורית ובמקומות הופעות שונים.<ref name=":1" /><ref></ref><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-125 מיליון השמעות.<ref></ref>

== הופעות חיות ==
ליטל מיקס ביצעה את "Wasabi" לראשונה כחלק מרשימת השירים של סיבוב ההופעות השישי שלה, "LM5: The Tour", ב-2019.<ref></ref> הלהקה ביצעה את השיר בפסטיבל GRLS, שם הובילה את האירוע ב-7 במרץ 2020, בברזיל.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ברזיל (Pro-Música Brasil)
|זהב
|20,000<small></small>
|-
!בריטניה (BPI)
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|16 בנובמבר 2018
|הזרמת מוזיקה • הורדה דיגיטלית
|סייקו
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:שירי ליטל מיקס
קטגוריה:שירים באנגלית
קטגוריה:שירים שנכתבו על ידי MNEK
קטגוריה:שירים על מזון ושתייה
עדן סבן

עדן סבן (נולדה ב-30 בנובמבר 1995) היא שחקנית, פרזנטורית ודוגמנית ישראלית.

==ביוגרפיה==
סבן נולדה במושב שדה עוזיהו, לאם יוצאת אתיופיה ולאב יוצא לוב. היא גדלה והתחנכה באשדוד לאחר שהוריה התגרשו כשהייתה בת שנה.

בשנת 2011 כשהייתה בת 14 זכתה בתחרות מלכת היופי של אשדוד והסביבה ומאז החלה לדגמן. ב-2014 השתתפה בקליפ של אליעד נחום "סימן".

בשנת 2017 השתתפה בתוכנית המציאות "האח הגדול". לאחר מכן השתתפה כשחקנית במחזמר לילדים "אקונה מטטה" שעלה לבמות ברחבי הארץ בחנוכה 2017. עוד בשנה זו הובילה קמפיין הסברה של משרד החוץ.

במקביל לקריירת המשחק, סבן היא פרזנטורית של מספר גופים מסחריים וכן מדגמנת ומשתתפת בפרסומות. הייתה הפרזנטורית הראשונה של חברת "פומה" בישראל, וכן השתתפה בקמפיינים של מותגי האופנה "H&M", "גולף" ו"קסטרו", מותג ההלבשה התחתונה "פיקס" ו"קוקה קולה".

עוד השתתפה בין היתר בפרסומות של רשת ACE, וכן בפרסומות למשקאות "בלו" ול"סודהסטרים".

בשנת 2019 שיחקה בתפקיד נטלי בסרט הקולנוע "פול גז".

ב-2020 שיחקה בתפקידים שונים בסדרות הטלוויזיה "ג'ודה", "תאג"ד" ובסדרה הקומית זהו זה! וכן גילמה תפקידים ראשיים בסדרות הטלוויזיה לנוער "ספיידרז" ו"שמשון גיבור".

בשנת 2021 שיחקה בתפקיד קומי בסדרת הטלוויזיה, "מותק בול באמצע".

בשנת 2022 שיחקה בסרטם של ערוץ הכיבוד "עולה לראש" בתפקיד משפיענית הרשת עדן-לי.

בשנת 2024 תככב במופע הילדים SING פסטיגל.

בשנת 2024 שיחקה בסדרה ״אינדל״ שבהוט.

==חיים אישיים==
בשנת 2018 הכירה את אדם טל ונישאה לו לאחר כשנה של זוגיות. הזוג התגרש בשנת 2021.

סבן בזוגיות עם אסף שאולוב. 

מתגוררים ביחד בתל אביב.

== פילמוגרפיה ==
=== תיאטרון ===
{| class="wikitable"
!שנה
!סרט
!תפקיד
!הערות
|-
|2017
|אקונה מטטה
|
|מחזמר
|}

=== טלוויזיה ===
{| class="wikitable"
!שנה
!סדרה
!תפקיד
!הערות
|-
|2017
|רוי בוי ביער הסודי
|ג'ויה הנסיכה
|
|-
| rowspan="4" |2020
|תאג"ד
|עדן
|עונה 2
|-
|ג'ודה
|סנדריה
|עונה 2
|-
|ספיידרז
|סופי
|
|-
|זהו זה!
|
|
|-
| rowspan="2" |2021
|מותק בול באמצע
|דינור
|
|-
|שמשון גיבור
|מיכל
|
|-
|2023
|זיגי
|תילי
|עונה 5
|-
|2024
|אינדל
|סלאם
|
|}

=== קולנוע ===
{| class="wikitable"
!שנה
!סרט
!תפקיד
!הערות
|-
|2019
|פול גז
|נטלי
|
|-
|2022
|עולה לראש
|עדן לי
|
|}

==קישורים חיצוניים==

* 
* 
* 

==הערות שוליים==

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרות מקיף ג' אשדוד
קטגוריה:בוגרי מקיף ג' אשדוד
קטגוריה:דוגמניות ישראליות
קטגוריה:דוגמנים ישראלים
קטגוריה:פרזנטוריות ישראליות
קטגוריה:מתחרי האח הגדול (ישראל)
קטגוריה:משתתפי נינג'ה ישראל V.I.P
קטגוריה:משתתפים בתוכניות מציאות ישראליות
קטגוריה:משתתפות הפסטיגל
קטגוריה:ישראלים שנולדו ב-1995
קטגוריה:ישראליות שנולדו ב-1995
Infer.NET

Infer.NET היא ספריית קוד חופשי ופתוח ללמידת מכונה בטכנולוגיית NET.<ref></ref> היא תומכת בהפעלת הסקת בייסיאנית במודלים גרפיים וניתן להשתמש בה גם עבור תכנות הסתברותי.

== מאפיינים ==
לְהַסִיק. NET פועלת לפי גישה מבוססת מודלים ומשמשת לפתרון סוגים שונים של בעיות למידת מכונה כולל בעיות סטנדרטיות כמו סיווג, המלצה או אשכולות, פתרונות מותאמים אישית ובעיות ספציפיות לתחום. הספרייה משמשת בתחומים שונים ובעיקר ביואינפורמטיקה, אפידמיולוגיה, ראייה ממוחשבת ואחזור מידע.<ref></ref><ref></ref>

פיתוח הספרייה החל על ידי צוות במרכז המחקר של מיקרוסופט בקיימברידג', בריטניה ב-2004. היא שוחררה לראשונה לשימוש אקדמי ב-2008 ומאוחר יותר בקוד פתוח ב-2018.<ref name="theregister"></ref> בשנת 2013, מיקרוסופט זכתה בפרס USPTO של פטנטים לאנושות בקטגוריית טכנולוגיית מידע עבור Infer.NET והעבודה שלה בטכניקות למידת מכונה מתקדמות.<ref></ref><ref></ref>

Infer.NET משמש באופן פנימי ב-Microsoft כמנוע למידת מכונה בחלק מהמוצרים שלהם כגון Office, Azure ו- Xbox.<ref></ref>

קוד המקור מורשה תחת רישיון MIT וזמין ב-GitHub.<ref></ref> הוא זמין גם כחבילת NuGet.<ref></ref>

== ראו גם ==
* למידת מכונה
* ML.NET

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תוכנות שהושקו ב-2008
קטגוריה:תוכנות בינה מלאכותית
קטגוריה:למידת מכונה
הורט

הורט (בהונגרית: Hort) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בהורט מספר התושבים נמצא בירידה. כך, בשנת 1990 חיו בכפר 3,835 תושבים ובשנת 2021 רק 3,577 תושבים.

האזור מיושב לסירוגין מתחילת המאה ה-14 עד ימינו, היישוב עצמו הוזכר לראשונה בכתבים משנת 1332.

== יהודי הורט ==
יהודים חיו בהורט במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|2
|
|-
|1880
|31
|2,631
|-
|1910
|80
|
|-
|1920
|41
|
|-
|1930
|46
|
|-
|1941
|17
|4,452
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה